recursal/SuperWikiNEXT-32B huggingface dataset:
**கப்பல் புழுக்கள்** *(shipworms)* கடல்வாழ் மெல்லுடலிகள் ஆகும். இவை **டெரிடினிடே (Teredinidae)** குடும்பத்தைச் சேர்ந்த கடல்நீர் கிளாம்கள் ஆகும். இவை நீண்ட மென்மையான உடலைப் பெற்றுள்ளன. இவை கடல்நீரில் அமிழ்ந்துள்ள மரத்தைத் துளைத்து அழிக்கின்றன. இவை மரக் குத்தூண்கள், துறைமுகக் கட்டுமேடைகள், கப்பல்கள் ஆகியவற்றையும் அழிக்கின்றன; இவை தம் ஒருமுனையில் அமையும் இரு கரட்டுக் கவைகளால் மரத்தை அரித்து உள்புகுகின்றன. இவை "கடல் கரையான்கள்" எனவும் டெரிடோ புழுக்கள் எனவும் அழைக்கப்படுகின்றன. 

ஆண்டுதோறும் பலகோடி ரூபாய் மதிப்புள்ள கப்பல் மரப்பலகைகள் துறைமுகங்களில் நடப்பட்டுள்ளன. மரத்தூண்கள், கட்டு மரத்தோணிகள் போன்றவை கப்பல் புழுக்களால் அழிவடைகின்றன. கொலம்பசின் நான்காம் கடற்பயணத்தின் போது இப்புழுக்களால் அவர் கப்பல்கள் அழிந்தன. அனைத்துக் கடல்களிலும் காணப்படினும் வெப்பக் கடல்களிடையே இப்புழுக்களின் முனைப்புடைய செயலால் கேடுகள் மிகுதியாகின்றன. இந்திய நாட்டுக் கிழக்குக் கடற்கரைக் கப்பல் புழுக்களில் 23 இனங்களும் மேற்குக் கடற்கரைப் புழுக்களில் 10 இனங்களும் காணப்படுகின்றன. இவற்றில் டெரிடோ பேங்கியா நாசிடோரா போன்றவை வலிமையான மரப்பலகைகளையும் துளைத்து அழித்து விடுன்றன. பொதுவாக ஆழம் குறைந்த அண்மைக் கடல்களிலேயே மிகுந்த அளவிலேயே இவை காணப்பட்டாலும் ஆயிரம் மீட்டருக்கும் மேல் உள்ள ஆழ்கடல்களிலும் இவை வாழ்கின்றன.

கடல்நீரில் வாழ்ந்த கப்பல் புழுக்கள் உப்புத்தன்மை குறைவான நீர் நிலைகளை அடையும்போது இறக்க நேரிடுவது குறிப்பிடத்தக்கது. இச்செயலைப் பயன்படுத்தி இப்புழுக்களால் தாக்கப்பட்ட கப்பல்களை, நன்னீர் நிலைகளில் ஆழ்த்தி, புழுக்களைக் கொல்லமுடியும்.

மேற்கோள்கள்
-----------

1. ↑  Garcia, Sierra (2021-12-24). "How "Termites of the Sea" Have Shaped Maritime Technology". *JSTOR Daily* (ஆங்கிலம்). 2022-05-01 அன்று பார்க்கப்பட்டது.
2. ↑  அறிவியல் களஞ்சியம் - தொகுதி 7 - தமிழ்ப் பல்கலைக் கழக வெளியீடு 63-7, டிசம்பர் 1991, பக்கம் 542.

மேலும் படிக்க
-------------

* Borges, L. M. S. et al. (2014). Diversity, environmental requirements, and biogeography of bivalve wood-borers (Teredinidae) in European coastal waters. *Frontiers in Zoology* 11:13.
* Powell A. W. B. *New Zealand Mollusca*, William Collins Publishers Ltd, Auckland, New Zealand 1979 ISBN 0-00-216906-1

வெளி இணைப்புகள்
---------------

* "Ship-worm". *New International Encyclopedia*. (1905).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q14524890
* விக்கியினங்கள்: Teredinidae
* AFD: Teredinidae
* BOLD: 700
* EoL: 46470765
* EPPO: 1TERDF
* பாசில்வொர்க்சு: 62496
* GBIF: 6879
* iNaturalist: 196239
* IRMNG: 114061
* ITIS: 81832
* NBN: NHMSYS0021054664
* என்.சி.பி.ஐ: 114952
* NZOR: 34f3be98-6c34-4032-9cb7-35161ea9afca
* WoRMS: 253

 |
சூசா நகரத்தின் முதலாம் டேரியஸ் அரண்மனையில் உள்ள "சூசியன் காவலர்களின்" சித்தரிப்பு. அவர்களின் ஆடைகள் பண்டைய எழுத்தாளர்களின் எழுத்துகளில் உள்ள இறவாப்படை குறித்த விளக்கத்துடன் பொருந்துகின்றன. 
**இறவாப்படை** அல்லது **இம்மார்டல்ஸ்** (*Immortals*, பண்டைக் கிரேக்கம்: Ἀθάνατοι *Athánatoi* ) அல்லது **பாரசீக இம்மார்டல்ஸ்** (*Persian Immortals*) என்பது எரோடோட்டசால் குறிப்பிடப்படும் அகாமனியப் பேரரசின் இராணுவத்தில் 10,000 வீரர்களைக் கொண்ட உயரடுக்கு கனரக காலாட்படை பிரிவுக்கு வழங்கப்பட்ட பெயர் ஆகும். பாரசீகப் பேரரசின் தொழில்முறை இராணுவமாக இருந்ததுடன், பேரரசின் காவலராக பங்களித்து இரட்டை திறன்களில் பணியாற்றியது. இது முதன்மையாக பாரசீகர்களைக் கொண்டிருந்தாலும், இறவாப்படையில் மீடியர் மற்றும் ஈலாம்களும் அடங்குவர். அதிகாரப்பூர்வ ஆதாரங்கள் போதிய அளவில் இல்லாததால், வரலாற்றில் அத்தியாவசிய கேள்விகளுக்கு பதிலில்லாமல் உள்ளது.

எரோடோடசின் எழுத்துகளில்
-----------------------

 1971 இல் பஹ்லவி ஈரானில் பாரசீகப் பேரரசின் 2,500 ஆண்டு கொண்டாட்டத்தின் போது அவர்களின் பாரம்பரிய உடையில் இறவாப்படையின் நவீன புனரமைப்பு.
எரோடோட்டசு இறவாப்படையை இளைய ஹைடார்னெஸ் தலைமையிலான கனரக காலாட்படை என்று விவரிக்கிறார். இது பாரசீகப் படைகளின் தொழில்முறைப் படைகளைக் கொண்டிருந்தது. மேலும் சரியாக 10,000 பேர் கொண்ட படை பலத்துடன் தொடர்ந்து வைக்கப்பட்டிருந்தது. படையில் கொல்லப்பட்டோ, பலத்த காயம் அடைந்தோ, நோய்வாய்ப்பட்ட பணியாற்ற முடியாத ஒரு உறுப்பினருக்கு பதிலாக உடனடியாக புதிய நபர் நியமிக்கப்படுவார். இந்தப் படை நிலையான பலத்துடன், ஒருங்கிணைந்த அமைப்பாக படைகளை பராமரிக்கும் வழக்கத்திலிருந்து இந்த பிரிவின் பெயரான இம்மார்டல்ஸ் (பொருள்; இறவாப்படை) என்பது உருவானது என்று அவர் கூறினார். 

எரோடோட்டசின் எழுத்துகளை அடிப்படையாகக் கொண்ட ஆதாரங்களில் இந்த உயரடுக்குப் படை "இம்மார்டல்ஸ்" என்று மட்டுமே குறிப்பிடப்படுகிறது. பாரசீக ஆதாரங்களில் ஒரு நிரந்தரப் படை இருந்ததற்கான சான்றுகள் உள்ளன.  இருப்பினும், அவை "இம்மார்டல்ஸ்" என்ற பெயரை பதிவு செய்யவில்லை.

குறிப்புகள்
-----------

1. ↑  "Welcome to Encyclopaedia Iranica".
2. ↑  Encyclopaedia Iranica.
3. ↑  Lendering 1997.
***மஞ்சள் இஞ்சி*** அல்லது ***குர்க்குமா அமாடா*** (Curcuma amada) என்பது இஞ்சிக் குடும்பத்தைச் சேர்ந்த, மஞ்சள் இனத்துக்கு நெருக்கமான ஒரு தாவரம். இஞ்சிக்குடும்பத்தை சிஞ்சிபெராசியே (Zingiberaceae) என உயிரியலில் குறிப்பிடுகின்றனர். இத்தாவரத்தின் கிழங்கு இஞ்சிபோலவே தோற்றமளிக்கின்றது ஆனால் மாங்காயைப்போன்ற சுவை கொண்டிருக்கின்றது. ஆங்கிலத்திலும் இத்தாவரத்தின் மாற்றுப்பெயராக உள்ள பெயரில் *mangga* என்னும் பெயர் உள்ளது. தென்னிந்தியாவில் இதை ஊறுகாய் செய்வதற்குப் பயன்படுத்துகின்றனர். உயிரியல் வகைப்பாட்டில் இந்த இனத்தின் பெயரில் சிறு குழப்பம் இருக்கின்றது. சில செடியியலாளர்கள் *C. mangga* (குர்க்குமா மாங்கா) என்னும் பெயர் தென்னிந்தியாவில் காணப்படும் அதே *C. mangga* (குர்க்குமா மாங்கா) என்றும் இன்னும் சிலர் இது கிழக்கு இந்தியாவில் காணப்படும் *குர்க்குமா அமாடா* (*C. amada*) வகை என்றும் கருதுகின்றனர்.

மாங்கா இஞ்சி எனப்படும் குர்க்குமா மாங்காவிலிருந்து பிரித்தெடுக்கப்படுவதில் மாந்தர்களுக்கு ஏற்படும் சிலவகையான புற்றுநோய் உயிரணுக்களை அழிக்கும் உயிரணுநச்சுத்தன்மை (cytotoxic) இருப்பதாகக் கண்டுபிடித்துள்ளனர். MCF-7 என்று அழைக்கப்படும் இயக்குநீர் சார்ந்த முலை உயிரணு வரிசையில் வரும் புற்றுநோயணுக்களையும், KB எனப்படும் குரல்வளை-மூச்சுக்குழல் பகுதிய புற்றுநோய் உயிரணு வரிசையில் வரும் புற்றுநோயணுக்களையும் (a nasopharyngeal epidermoid cell line), A549 (நுரையீரல் உயிரணு வரிசை, a lung cell line) Ca Ski (கருப்பைக்குழாய் உயிரணு வரிசை, a cervical cell line), HT-29 என்னும் பெருங்குடல் உயிரணு வரிசையில் வரும் புற்றுநோயணுக்களையும் (a colon cell line) அழிக்கவலல் உயிரணுநச்சுத்தன்மையை மாங்கா இஞ்சி கொண்டிருப்பதை நிறுவியிருக்கின்றார்கள். அதே நேரம் புற்றுநோயற்ற MRC-5 என்னும் ஃபைபரோபிளாசிட்டு உயிரணு வரிசையின் அணுக்களுக்கு (திசுக்களின் புறக்கட்டுமான தசைநார்ப்புரதம் போன்றவற்றைச்செய்வன) எந்தவிதமான நச்சுத்தன்மையும் காட்டவில்லை.

அடிக்குறிப்புகளும் மேற்கோள்களும்
--------------------------------

1. ↑  Alapati Srinivasa Rao, Bandaru Rajanikanth, Ramachandran Seshadri (1989). "Volatile aroma components of Curcuma amada Roxb". *J. Agric. Food Chem.* **37** (3): 740–743. doi:10.1021/jf00087a036.
2. ↑  Leong-Škorničková (2010). "Stability of names in Indian *Curcuma*". *Taxon* **59** (1): 269–282. .
3. ↑  Malek SN, Lee GS, Hong SL, Yaacob H, Wahab NA, Faizal Weber JF, Shah SA"Phytochemical and cytotoxic investigations of Curcuma mangga rhizomes." Molecules. 2011;16(6):4539-48
**பரதாரியா** (*Paratharia*) **அகிர்** என்பது இந்தியாவின் குஜராத் மாநிலத்தின் கச்சு மாவட்டத்தில் வசிக்கும் அகிர் சாதியின் கோத்ராவாகும்.

தோற்றம்
-------

பரதாரியா அகிர் என்பது யதுவன்ஷி அகிரின் ஒரு கிளை ஆகும். இந்த சமூகத்தின் தாயகமான பரதர் பகுதியிலிருந்து இதன் பெயரைப் பெற்றதாக நம்பப்படுகிறது. இவர்களின் மரபுகளின்படி, இவர்கள் கிருட்டிணனுடன் மதுராவிலிருந்து சௌராட்டிராவின் பரதர் பகுதிக்குக் குடிபெயர்ந்தனர். இதன் பின்னர் பராத்தரியா நானூறு முதல் ஐந்நூறு ஆண்டுகளுக்கு முன்பு கச்சு நகருக்குக் குடிபெயர்ந்தனர். இவர்கள் இப்போது கச்சு மாவட்டத்தில் எண்பத்து நான்கு கிராமங்களில் பரவிக்காணப்படுகின்றனர். இவற்றில் முப்பத்து நான்கு புஜ் வட்டத்திலும், இருபத்தி நான்கு அஞ்சார் வட்டத்திலும் மற்றும் நகத்ரானாவில் உள்ள பன்னிரண்டு கிராமங்களிலும் உள்ளனர். ஒரு சிலர் சௌராட்டிராவிலும் காணப்படுகின்றனர். பரதாரியா அகிர் ஒரு தனித்துவமான பேச்சுவழக்கினை (மொழி) கொண்டுள்ளனர். இது இந்தி மற்றும் குசராத்தி போன்றது. இந்த மொழி பரதாரியா அகிருக்குக் குறிப்பிடப்பட்டதாக உள்ளது. குசராத்தியில் மச்சோயா, போரிச்சா *அகிர்*, சோராதியா அகொர் நகேரா அகிர் போன்ற பிற அகிர்கள் குசராத்தி மொழியினைப் பேசுகின்றனர்.

தற்போதைய சூழ்நிலை
-----------------

பராத்தாரியா சமூகம் பல குலங்களைக் கொண்டுள்ளது. இவற்றில் முக்கியமானவை தங்கர், பாலா, பட்டா, ஜாதியா, கெராசியா, சாட், சாங்கா, ககல், தீலா, மாதா மற்றும் வர்சந்த் ஆகும். இந்த குலங்கள் ஒவ்வொன்றும் சம தகுதியினை உடையது. தங்களுக்குள் கலப்பு திருமணம் செய்து கொள்கின்றனர். அண்டையிலுள்ள இந்து சமூகங்களைப் போலவே, இச்சமூகமும் குலத் திருமணத்தை நடைமுறைப்படுத்துகிறது. பராத்தாரியா என்பது சிறு மற்றும் நடுத்தர விவசாயிகளின் சமூகமாகும். பால் விற்பனை இச்சமூகத்தின் முக்கியமான குலத்தொழிலாகும். இவர்கள் சிறிய எண்ணிக்கையிலான சிறு வணிகர்களாக உள்ளனர்.

மேற்கோள்கள்
-----------

1. ↑  R. B. Lal (2003). *Gujarat: Part 1*. Anthropological Survey of India. பக். 42–45 & 56–60. .
2. ↑  K. S. Singh (1998). *People of India: India's communities*. Anthropological Survey of India. பக். 65. .
3. ↑  Sonal Christian (2006). *Gujarati Dictionary and Phrasebook: English-Gujarati, Gujarati-English*. Hippocrene Books. பக். 8. .
**அலி அகமது உசேன் கான் (Ali Ahmed Hussain Khan** மார்ச் 21, 1939 – மார்ச் 16, 2016) என்பவர் இந்தியாவின் ஒரு செனாய் இசைக்கலைஞர். இவர் கல்கத்தாவில் பிறந்தவர்.

பின்னணி
-------

இவரின் தாத்தா வாசிர் அலி கான் இந்தியாவின் பாரம்பரிய இசைக்கருவியான செனாயை முதன்முதலில் பாங்கிங்காம் அரண்மனையில் வாசித்தவர். இவரின் தந்தையான அலி ஜான் கான் மாமா நசீர் உசேன் கான் மற்றும் இம்தாத் உசேன் கான் ஆகியோர் வாரனாசியில் புகழ்வாய்ந்த செனாய் இசைக்கலைஞர்களாக இருந்தனர். அலி அகமது உசேன் கான் உடல் நலக்குறைவால் மார்ச் 16, 2016 அன்று காலமானார்.

வாழ்க்கை
--------

இவர் 1974 முதல் கல்கத்தாவின் சங்கீத ஆராய்ச்சி அகடாமியில் இசைவிருந்து படைத்தவர். 1973ஆம் ஆண்டு தில்லி விக்யான் பவனில் நடந்த தூர்தர்ஷன் தொலைக்காட்சி தொடக்க விழாவில் ஷெனாய் வாசித்தவர் என்ற பெருமைக்குரியவர். அகில இந்திய வானொலி மற்றும் தொலைக்காட்சியில் இவரது இசைநிகழ்ச்சிகள் தொடர்ந்து இடம்பெற்றன.

நிகழ்ச்சிகள்
------------

அலி அகமது இந்தியாவிலும் வெளிநாடுகளிலும் பல இசை நிகழ்ச்சிகளை நடத்தியுள்ளார். இவர் ஐக்கிய இராச்சியம், செர்மனி, சுவிசர்லாந்து, நெதர்லாந்து, பிரான்சு, பெல்சியம், உருசியா, துனீசியா, தாய்லாந்து, சிங்கப்பூர், இந்தோனேசியா, பிலிபைன்சு போன்ற பல நாடுகளில் இருபது ஆண்டுகள் இசைநிகழ்ச்சிகளை நடத்தியுள்ளார். பல சந்தரபங்களில் இவர் அரசுக்களாலும் தனியாராலும் அழைக்கப்பட்டு இசை விழாக்களில் கலந்துகொண்டுள்ளார்.

விருதுகள்
---------

* அகில இந்திய வானொலியின் உயர்தர கலைஞர்
* அனைத்து வங்காள இசை மாநாடு (விருது & தங்க பதக்கம்)
* காவதி தேவி இசை (தங்க பதக்கம்)
* தான்சேன் சமரோவின், தங்க பதக்கம் பீகார் ஷரீப் திரு எம். ஃபரூக் அவர்களால் வழங்கப்பட்டது
* ஐக்கிய அமெரிக்காவில் உள்ள ஆஸ்டின் இந்திய பாரம்பரிய இசை வட்டத்தின் சார்பில் விருதும் சிறப்பு சான்றிதழும் வழங்கப்பட்டது
* பிஷ்வா பங்கா சம்மேளனத்தின் விருதை இந்திய பாராளுமன்றத்தின் அவைத்தலைவரான சோம்நாத் சட்டர்சி சபாநாயகர் வழங்கினார்.
* போர்ட் பிளேர் அரசால் விருது வழங்கப்பட்டது
* இந்தோனேசியாவின் பாங்காகில் உள்ள இந்திய சமூகத்தின் விருது
* சுருதி நந்தன் (கொல்கத்தா), பின்னபனி சான்ஸ்குரித்திகா அனுஸ்தான்(கட்டாக்)
* பங்கிம் குமார் பால் நினைவு இசை மாநாடு

மேற்கோள்கள்
-----------

1. ↑  Johnson, Lawrence A. (18 June 2001). "Music of India provides rich, exotic journey". *South Florida Sun-Sentinel*: p. 3D.. பார்த்த நாள்: 30 June 2011.
2. ↑

வெளி இணைப்புகள்
---------------
**பரணி** என்னும் தமிழ் நாவலை எழுதியவர் ஜெயசாந்தி ஆவார். இந்நாவலின் முதற்பதிப்பு டிசம்பர் 2001 -ல் வெளிவந்தது. சென்னையிலுள்ள மதி நிலையத்தினர் இந்நாவலை பதிப்பித்துள்ளார்கள். இந்நாவலுக்கு தமிழ் முன்னுரையை பிரதிபா ஜெயசந்திரனும், ஆங்கில முன்னுரையை பாதிரியார் அமலதாசும் எழுதியுள்ளார்கள். இதில், பெண்களுக்கெதிரான ஒடுக்குமுறை, சாதிப் பிரச்சனை ஆகியவை கதாபாத்திரங்கள் மூலமாகவே சொல்லப்படுகிறது. மேலும், கதாபாத்திரங்கள் வாயிலாகவே, பெண்விடுதலைக்கான சாத்தியங்களையும் ஆராய்கிறது. பல தலித்திய சிந்தனைகள் இந்நாவலில் பதிவு செய்யப்பட்டுள்ளது.

விமர்சனம்
---------

ஆகஸ்ட் 2002-ல் வெளிவந்த இந்தியா டுடே பத்திரிகையில் இந்த நாவலை 'கேள்விகளை எழுப்பும் தலித்திய நாவல்' என்று குறிப்பிட்டு விமர்சனம் எழுதியுள்ளார் சிவகாமி ஐ.ஏ.எஸ். பெரியாரியம் தொடர்பான திராவிட இயக்கங்கள் கலப்பு மணத்தை சாதி ஒழிப்புக்கான தீர்வாக முன்மொழிந்தன. தமிழ் தேசிய இயக்கத்தினர் இன்னும் அதை சொல்லிக் கொண்டிருக்கிறார்கள். ஆனால் அதையெல்லாம் போட்டுடைக்கிறது பரணி நாவல் என அந்த விமர்சனக் கட்டுரையில் சிவகாமி கூறியுள்ளார். தென் மாவட்டங்களின் சாதியக் கலவரங்களின் எதிரொலிதான் பரணி. கூட்டுக்குடும்ப வாழ்க்கையின் ஊசிப் போன அவியல், வேலைக்காரிகளின் உயிரை வாங்கி பொழுதெல்லாம் சும்மாயிருந்து ஆண் துணைக்கு ஏங்குவது, நீயா நானா என்று மொக்கையாக ஆண் வர்க்கத்தைப் பெண்ணியம் என்ற பெயரில் சாடி, சாதி மத ஆழங்களில் வண்டி மண்ணைக் கொட்டிக் கொண்டிருந்த எழுத்துக்களின் காலம் முடிந்துவிட்டது என்பதன் அறிகுறிதான் பரணி.

"நாவலின் உருவ அமைப்பு அம்மா பரணிக்கு எழுதிய கடிதம், பரணி எழுதிய சிறுகதை, கடிதம், பிற்சேர்க்கை என புதுமையாக உள்ளது. முதல் நாவலின் நிறை, அதன் குறைகளோடு என்றாலும் நம்பிக்கை தரக்கூடிய சிறந்த எழுத்தாளர் வரிசையில் ஜெயசாந்தியும் வைத்துப் பார்க்கப்படுவார்." என்று அந்த விமர்சனக் கட்டுரையில் கூறப்பட்டிருந்தது.

வெளி இணைப்பு
------------

ஜெயசாந்தியின் இடுகைகள்
கட்டிடம் in ஆலுவா, இந்தியாவார்ப்புரு:SHORTDESC:கட்டிடம் in ஆலுவா, இந்தியா
**ஆலுவா அரண்மனை** (*Aluva Palace*) திருவாங்கூர் சேர மன்னர்களின் ஆட்சிக் காலத்தில் 1900 ஆம் ஆண்டில் மன்னர் மகாராசா கார்த்திகைத் திருநாள் தர்ம ராசாவால் கட்டப்பட்ட திருவாங்கூர் அரச அரண்மனையாகும். ஆல்வாய் அரண்மனை என்றும் இது அழைக்கப்படுகிறது. ஆலுவா அரண்மனை கேரள மாநிலத்தின் எர்ணாகுளம் மாவட்டம் கொச்சி நகரில் அமைந்துள்ளது.

வரலாற்று முக்கியத்துவம்
-----------------------

அரண்மனை ஒரு காலத்தில் திருவிதாங்கூர் அரச குடும்பத்தினரால் ஒரு குடியிருப்பாகப் பயன்படுத்தப்பட்டதாக வரலாற்று அறிக்கைகள் தெரிவிக்கின்றன. பெரியார் ஆற்றின் கரையில் அமைந்துள்ள இந்த நினைவுச்சின்னம் அரச குடும்பத்தை பார்வையிடும் மக்களுக்கு விருந்தினர் மாளிகையாகவும் செயல்பட்டது. 1991 ஆம் ஆண்டில் திருவாங்கூரின் கடைசி மன்னர் சித்திரை திருநாள் பலராம வர்மா இறந்த பிறகு அரண்மனை கேரள மாநில அரசால் கையகப்படுத்தப்பட்டது, கேரள அரசாங்கத்தின் கட்டுப்பாட்டில் இருக்கும் இந்த அரண்மனை இப்போது விருந்தோம்பல் மையமாக செயல்படுகிறது.

மேற்கோள்கள்
-----------

1. ↑  "Historic grandeur". *The New Indian Express*. 2020-10-21 அன்று பார்க்கப்பட்டது.
2. ↑  "Alwaye Palace Aluva - Aluva Palace Kerala". *kerala-tourism.org*. 2020-10-21 அன்று பார்க்கப்பட்டது.
3. ↑  "കുളിർകാറ്റ്, കിളിപ്പാട്ട്; ഹരിതവനത്തിലൂടെ നല്ലനടപ്പ്". *ManoramaOnline* (மலையாளம்). 2020-10-21 அன்று பார்க்கப்பட்டது.
4. ↑  Manoj (2014-07-10). "Aluva, Of Rivers and History". *nativeplanet.com* (ஆங்கிலம்). 2020-10-21 அன்று பார்க்கப்பட்டது.
5. ↑  "Agriculture". *Mathrubhumi*. 2020-10-21 அன்று பார்க்கப்பட்டது.
6. ↑  "ஆலுவா". *www.jeyamohan.in*. 2021-05-30 அன்று பார்க்கப்பட்டது.
**மரப்பாலம்** என்பது இலங்கையின் கிழக்கே மட்டக்களப்பு மாவட்டத்தில் அமைந்திருக்கும் சிறிய கிராமம். கிராமத்தின் நடுவே எ5, பிரதான வீதி ஊடறுக்கிறது. குளம், வயல், காடு, மலை என அனைத்து இயற்கை வளங்களும் நிறைந்த ஒரு கிராமம். ஏறாவூர் பிரதேச செயலாளர் பிரிவுக்கு உட்பட்ட கிராமசேவையாளர் பிரிவு 185 சி. இது மரப்பாலம், சின்னபுல்லுமலை, ராஜபுரம், மாவழியாறு, முல்லுசேனை ஆகிய நான்கு சிறு கிராமங்களை உள்ளடக்கியதாகும்.

கல்வி
-----

மரப்பாலம் அரசினர் தமிழ் கலவன் பாடசாலை முதலாம் தரம் தொடக்கம் ஐந்தாம் தரம் வரை இயங்குகிறது.

தொழில்
------

இங்குள்ள மக்களில் பெரும்பாலானோர் வேளாண்மையையே தமது பிரதான தொழிலாக செய்கிறார்கள். சிலர் கால்நடை வளர்ப்ப்பிலும் ஈடுபடுகிறார்கள். கிட்டதட்ட 800 ஏக்கர் நிலத்தில் விவசாயம் பண்ணப்படுகிறது.

ஆலயம்
-----

இங்குள்ள ஆலயத்தின் பெயர் ஸ்ரீ சித்தி வினாயகர் ஆலயம். பிரதான வீதியின் அருகே புளியமர நிழலில் ஆரம்பத்தில் சிறிதாக இருந்த விநாயகப்பெருமானை ஊர்மக்கள் சிறிய கோயிலாக கட்டி வழிபட்டு வந்தனர். பின்னர் 1871 ஆண்டு சிறிய குடியேற்ற கிராமமாக இருந்த இடம் நாளடைவில் அபிவிருத்தி அடையத் தொடங்கியது. 1992 ம் ஆண்டு ஆலயம் புனர்நிர்மாணம் செய்யப்பட்டு குடமுழுக்கு நடைபெற்றது. இங்கு ஆண்டுதோறும் திருவிழா கிராம மக்களால் நடத்தப்படுகிறது. இது தவிர கேதாரகொளரி விரதம், கந்தர் சட்டி விரதம், கார்த்திகை விளக்கீடு என்பனவும் மிகச்சிறப்பாக கடைப்பிடிக்கப்பட்டு வருகிறது. இதனுடய நிர்வாகமுறைமை இங்குள்ள மக்களால் தாங்களாகவே தீர்மானிக்கப்பட்டு வருகிறது.

மக்கள்
------

இங்குள்ள மக்கள் தங்கள் வாழ்க்கை முறையை மிகவும் எளிய முறையிலேயே நடத்துகிறார்கள். 1986 முதல் 2007 வரை ஈழப்போரால் பெரிதும் பாதிக்கப்பட்ட இவர்கள், தங்களுடைய வாழ்வாதரத்தை மீளக்கட்டி எழுப்ப பெரிதும் தங்களை வருத்தியிருக்கிரார்கள். இக்கிராமத்தில் இருந்து 1990க்கு பின்னர் வெளியேறியவர்கள் யாரும் திரும்ப வர மறுப்பதற்கு காரணமுண்டு. தகுந்த வசதி வாய்ப்புக்கள் இல்லாமையே இதற்கு முக்கிய காரணம், கிட்டத்தட்ட 85 குடும்பங்கள் வரை இன்று இங்கிருந்து இடம் பெயர்ந்து வெளி இடஙகளில் வாழ்கிறார்கள்.
**அலிஃபே- இ ஆஃப்கான்** (பாரசீக மொழி: الفبای افغان‎, Alefbay-e afghan) எனும் பாரசீக மொழித் திரைப்படம் *தி ஆஃப்கான் ஆல்பபட்* (The Afghan Alphabet) எனும் ஆங்கிலப் பெயரிலும் வெளியிடப்பட்டது. இத்திரைப்பட தலைப்பின் பொருள் *ஆப்கானிய எழுத்து* ஆகும். இப்பாரசீக மொழித் திரைப்படம் 2002 ஆம் ஆண்டு வெளியானது. இத்திரைப்படம் ஆவணப்படம் வகையைச் சார்ந்தது. ஈரானிய இயக்குனர் மோசன் மக்மால்பஃப் ஆல் இயக்கப்பட்டது இத்திரைப்படம்.

கதை
---

ஈரான் எல்கைக்கு அருகில் இருக்கும் ஆஃப்கான் கிராமம் ஒன்றின் குழந்தைகளின் வாழ்க்கையைச் சித்தரிக்கிறது இத்திரைப்படம். தாலிபான்களால் அவர்களின் வாழ்க்கை மற்றும் கலாச்சாரம் எவ்வாறு பாதிக்க்கப்பட்டது என்பதைப் பற்றியது இத்திரைப்படம்.

இத்திரைப்படத்தின் தாக்கம்
-------------------------

2002 ஆம் ஆண்டில் கிட்டத்தட்ட 30,00,000 ஆஃப்கான் அகதிகள் ஈரானில் வசித்தனர். அவர்களில் 7,00,00 பேர் குழந்தைகள். இக்குழந்தைகள் சட்டவிரோதமாக ஈரானில் தங்கியிருப்பதால் அவர்கள் கல்வி கற்க பள்ளிக்கு அனுமதிக்கப்படவில்லை. இத்திரைப்படம் வெளியான பின்பு இந்த விசயம் சர்ச்சைக்குரிய விசயமாக ஈரானில் பேசப்பட்டது. இறுதியாக இக்குழந்தைகள் கல்வி கற்கலாம் எனும் சட்ட வரைவு ஏற்படுத்தப்பட்டு அதன் விளைவாய் 5,00,000 குழந்தைகள் கல்வி பெற்றனர்.

நடிகர்கள்
---------

* ஹாஃபோர் பராஹோயி (Ghafour Barahouyi)
* மார்யம் ஓஸ்பாக் (Maryam Ozbak)
* மோசன் மக்மால்பஃப்

விருதுகளும் திரைப்பட விழாக்களும்
--------------------------------

* ஜெர்மனி சர்வதேச திரைப்பட விழாவில் சிறந்த திரைப்பட விருது. (2002 ஆம் ஆண்டு)
* ஈரான் சர்வதேச திரைப்பட விழா 2002
* ஹோட்டிபெர்க் சர்வதேச திரைப்பட விழா 2003
* ரியோ சர்வதேச திரைப்பட விழா 2003
* ஹாங்காங் சர்வதேச திரைப்பட விழா 2003
* கிரீஸ் சர்வதேச திரைப்பட விழா 2002
* புஷான் சர்வதேச திரைப்பட விழா 2003
* அமெரிக்க ஆவண திரைப்பட விழா 2002
* சியாட்டில் சர்வதேச திரைப்பட விழா 2002
* கனடா மான்ரீல் திரைப்பட விழா 2002
* தோக்கியோ சர்வதேச திரைப்பட விழா 2002
* தென் கொரியா சர்வதேச திரைப்பட விழா 2002
* சிங்கப்பூர் சர்வதேச திரைப்பட விழா 2003
* ஹங்கேரி தொலைக்காட்சி விழா 2006

வெளி இணைப்புகள்
---------------

* இணையதளம்
* பிரிட்டீஷ் பிலிம் இன்ஸ்டிடியூட் பரணிடப்பட்டது 2013-03-07 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-07-28 அன்று மூலம் பரணிடப்பட்டது. 2013-10-21 அன்று பார்க்கப்பட்டது.
2. 1 2  "‭BBC ‮فارسی‬ - ‮فرهنگ و هنر‬ - ‮الفبای افغان در برنامه آپارات‬". *BBC Online* (Persian). 30 June 2013 அன்று பார்க்கப்பட்டது.CS1 maint: Unrecognized language (link)
செய்ப்பூர் தொடருந்து நிலையத்தில் நிற்கும் *பேலஸ் ஆன் வீல்ஸ்* .
**பேலஸ் ஆன் வீல்ஸ்** (*Palace on Wheels*, *சக்கரத்தில் மாளிகை* எனப் பொருள்படும்.) இந்திய இரயில்வேயில் உள்ள நான்கு சொகுசுத் தொடர்வண்டிகளில் ஒன்றாகும்.

இது புது தில்லியில் இருந்து புறப்படுகிறது. இதன் எட்டுப் பயண நாட்களில், ஜெய்ப்பூர், ஜெய்சால்மீர், ஜோத்பூர், சவாய் மதோபூர், சித்தார்கார், உதய்பூர், பரத்பூர் மற்றும் ஆக்ரா ஆகிய நகரங்களின் வழியாக செல்கிறது. இதன் பெரும்பான்மையான பயணம் இராஜஸ்தான் மாநிலத்தினுள் உள்ளது. பயணத்தின் ஒரு பகுதியாக, முக்கிய சுற்றுலாத் தலங்களான, ஹவா மஹால் (*The Palace of Winds*, காற்று மாளிகை), இராத்தோம்போர் தேசிய பூங்கா, ஜக் நிவாஸ் (ஏரி மாளிகை, *Lake Palace*), ஜக் மந்திர் (நகர மாளிகை, *City Palace*), கியோலடியோ தேசிய பூங்கா மற்றும் தாஜ் மஹால் ஆகியவை காண்பிக்கப் படுகின்றன.

பேலஸ் ஆன் வீல்ஸ் முழுவதும் குளிர்ப் பதனப்படுத்தப்பட்ட, அழகூட்டப்பட்ட 14 சொகுசு இரயில் பெட்டிகள் உள்ளன. இவை ஒவ்வொன்றும் முந்தைய இராஜபுதன அரசாங்கத்தின் மாநிலங்களின் பெயரில் அழைக்கப்படுகின்றன. "*The Maharaja*" (பேரரசர்), "*The Maharani*" (பேரரசி) என்ற பெயர்களில் இரண்டு ஆடம்பர உணவகங்கள் இதில் உள்ளன.

சில காலத்துக்கு முன்பு இதில் வெளிநாட்டுச் சுற்றுலா பயணிகளுக்கு மட்டும் அனுமதி வழங்கப்பட்டது. பின்னர் அனைவரும் அனுமதிக்கப்பட்டனர். ஆனால் பயண விலை அமெரிக்க டாலர்களில் பட்டியலிடப்பட்டுள்ளது.

வெளி இணைப்பு
------------

* இந்திய இரயில்வே இணையத்தளம் (ஆங்கில மொழியில்)
**அலிகார் அறிவியல் சங்கம்** *(Scientific Society of Aligarh)* என்பது 1864 ஆம் ஆண்டு சையது அகமது கானால் நிறுவப்பட்ட ஒரு அமைப்பாகும். 1862 ஆம் ஆண்டில், சையத் ஒரு மொழி பெயர்ப்பு சங்கத்தை உருவாக்கியிருந்தார். இச்சங்கம் ஆங்கிலம் மற்றும் பிற ஐரோப்பிய மொழிகளில் இருக்கும் அறிவியல் படைப்புகளை உருது மற்றும் இந்தி மொழிக்கு மொழிபெயர்க்கும் பணியை செய்து கொண்டிருந்தது. இச்சங்கமே பின்னாளில் அலிகார் அறிவியல் சங்கமாக மாறியது. இந்தியாவிலுள்ள இசுலாம் சமூகத்தினரிடம் தாராளமய நவீன கல்வி மற்றும் மேற்கத்திய அறிவியல் அறிவு ஆகியனவற்றைப் புகுத்துவது இச்சங்கத்தின் நோக்கமாக இருந்தது.

சூரியக் குடும்பம், தாவரங்கள் மற்றும் விலங்குகளின் வாழ்க்கை, மனித பரிணாம வளர்ச்சி போன்ற அறிவியல் தொடர்பான தலைப்புகளில் சையது கான் பல கட்டுரைகளை எழுதினார். சமயத்திற்கும் அறிவியலுக்கும் இடையில் இருக்கும் இடைவெளியை அகற்ற பல்வேறு முறைகளிலும் பாலம் அமைக்க சையது முயற்சி மேற்கொண்டார்.

இந்துமதத்தைச் சார்ந்த இவருடைய இணை செய் கிசான்தாசு 1867 ஆம் ஆண்டு முதல் 1874 ஆம் ஆண்டு வரை இச்சங்கத்தின் செயலாளராக சேவையாற்றினார்.

அலிகார் அறிவியல் சங்கத்திற்கென்று சொந்தமாக ஒரு நூலகமும் படிப்பகமும் இருந்தது. நூலகத்திற்குத் தேவையான புத்தகங்களை பல்வேறு இந்தியர்கள் மட்டுமல்லாது வெளிநாட்டுப் பெருமக்களும் நன்கொடையாக வழங்கினர். சையது அகமது கானும் தன்னுடைய செலவில் ஏராளாமான புத்தகங்களை நூலகத்திற்காக நன்கொடையாக அளித்துள்ளார். 1866 ஆம் ஆண்டிலேயே இந்நூலகத்தில் 44 வகையான இதழ்களும் பத்திரிகைகளும் வரவழைக்கப்பட்டன. அவற்றில் 18 இதழ்கள் ஆங்கிலத்திலும் மற்றவை உருது, பெர்சியன், அரபிக் மற்றும் சமசுகிருதம் ஆகிய மொழிகளிலும் இருந்தன. சங்கத்தின் வெளியிடூகளை இதே நோக்கத்துடன் லாகூரில் பண்டிட் அர்சோக் ராய் உருவாக்கிய பயனுள்ள அறிவைப் பரப்பும் சங்கம் மற்றும் கொல்கத்தாவில் மௌல்வி அப்துல் லத்தீப்கான் தொடங்கிய முகமதியன் நூலகச் சங்கம் ஆகிய சங்கங்களுடன் பரிமாற்றம் செய்து கொண்டது. இச்சங்கங்கள் தவிர மேலும், கொல்கத்தாவில் செயல்பட்ட வங்காள ஆசிய சங்கத்துடனும் இச்சங்கத்தின் வெளியீடுகள் பகிர்ந்து கொள்ளப்பட்டன.

மேற்கோள்கள்
-----------

1. ↑  Arnold P. Kaminsky, Roger D. Long (2011). *India Today: An Encyclopedia of Life in the Republic Vol 1*. ABC-CLIO. பக். 26. பன்னாட்டுத் தரப்புத்தக எண்:9780313374630. .
2. 1 2  "Remembering Sir Syed Ahmed Khan, the great educationist and secular nationalist". *India TV News* (ஆங்கிலம்). 2015-10-17 அன்று பார்க்கப்பட்டது.
3. ↑  Om Prakash Sharma (1962). *Trends in Scientific Terminology*. National Bureau of Educational Publications. .
4. ↑  Hafeez Malik (1993). *Political Profile of Sir Sayyid Ahmad Khan: A Documentary Record*. Adam Publishers. பக். 21. பன்னாட்டுத் தரப்புத்தக எண்:9788174351029. .
5. ↑  Dildār ʻAlī Farmān Fatiḥpūrī; Dild−ar ʻAl−i Farm−an Fatiḥp−ur−i (1987). *Pakistan movement and Hindi-Urdu conflict*. Sang-e-Meel Publications. .
6. ↑  Muhammad Moj (1 March 2015). *The Deoband Madrassah Movement: Countercultural Trends and Tendencies*. Anthem Press. பக். 47–. பன்னாட்டுத் தரப்புத்தக எண்:978-1-78308-388-6. .
7. ↑ . .

புற இணைப்புகள்
--------------

* Scientific Society பரணிடப்பட்டது 2010-01-07 at the வந்தவழி இயந்திரம்
*
பேல் துறைமுகத்தை ஜப்பானிய விமானங்கள் தாக்கியபோது
**பேர்ள் துறைமுகத் தாக்குதல்** (*Pearl Harbor Attack*) எனப்படும் தாக்குதல் 1941 ம் ஆண்டு டிசம்பர் 7 ல் ஹவாய்த் தீவில் இருந்த ஐக்கிய அமெரிக்க கப்பற் படை தளமான பேர்ள் துறைமுகம் மீது ஜப்பானியக் கப்பற்படைத் தாக்குதல் நடத்தியதைக் குறிக்கும். இந்த தாக்குதலுக்குப் பிறகே அமெரிக்க இராணுவம் அதிகாரப்பூர்வமாக இரண்டாம் உலகப்போரின் களத்தில் குதித்தது. இந்த தாக்குதலுக்கு ஜப்பானியர் இரண்டு பிரிவாக மொத்தம் 353 விமானங்களை பயன்படுத்தினர். இந்த தாக்குதலினால் அமெரிக்க கப்பற்படையின் நான்கு கப்பல்கள் மூழ்கடிக்கப்பட்டன. மேலும் 4 கப்பல்கள் பலத்த சேதத்துக்கு ஆளாகின. மேலும் 3 ஆயுதம் தாங்கி சிறு கப்பல்கள் (குருசர்ஸ்) மூழ்கின. 188 விமானங்கள் வீழ்த்தப்பட்டன. 2402 வீரர்களும் கொல்லப்பட்டனர். 1282 பேர் காயமடைந்தனர். ஜப்பானியர்களுக்கு இப்போரில் குறைந்த சேதமே ஏற்பட்டது. 29 விமானங்கள், 3 நீர்மூழ்கி கப்பல்கள் சேதமாயின. 69 ஜப்பானிய வீரர்கள் கொல்லப்பட்டனர். இதன் விளைவாக அமெரிக்கா ஜப்பான் மீது போர்ப் பிரகடன அறிவிப்பை வெளியிட்டது. இதை ஜப்பானிய தூதரகத்தின் மூலம் ஜப்பானுக்கு அமெரிக்கா அறிவித்தது.

மீண்டும் நல்லடக்கம்
-------------------

யுஎஸ்எஸ் ஒக்லஹோமா என்று பெயரிடப்பட்டிருந்த அமெரிக்க கடற்படையின் போர்க்கப்பல் மீது நீருக்கு அடியிலிருந்து குண்டு வீசி ஜப்பான் நடத்தியத் தாக்குதலில் அந்தக் கப்பல் கவிழ்ந்ததால், இறந்த படைவீர்ர்களின் உடல் ஹவாயில் புதைக்கப்ட்டது. இப்போது அந்த உடல்களை அடையாளம் காண்பதற்கு மரபணு பரிசோதனை உட்பட பல வழிகள் அடையாளம் கண்டு, உடல்களை இராணுவ மரியாதையுடன் மீண்டும் நல்லடக்கம் செய்யப்படவுள்ளன.

மேற்கோள்கள்
-----------

1. ↑  பேர்ள் ஹார்பர் தாக்குதலில் கொல்லப்பட்டவர்களை அடையாளம் காண முயற்சி
**நொட்ரே-டேம் டி மொன்ரியல் பசிலிக்கா**, கனடாவின் கியூபெக் மாகாணத்தின் மொன்றியால் நகரின் வரலாற்று முக்கியத்துவப் பகுதியில் அமைந்துள்ள ஒரு பசிலிக்கா ஆகும்.

இதன் கட்டிடம், கவனத்தை ஈர்க்கும் உலகின் சிறந்த கட்டிடக்கலைகளுள் ஒன்று எனலாம். இதன் உள் பகுதி பல நிறங்களைக் கொண்டு கம்பீரமாகக் காட்சியளிக்கின்றது. இதன் விதானம் (ceiling), கருநீல நிறம் பூசப்பட்டுப் பொன் நிற நட்சத்திர வடிவங்களால் அலங்கரிக்கப்பட்டுள்ளது. இது நூற்றுக்காணக்கான நுண்ணிய மரச் செதுக்கு வேலைகளினாலும், சமயம் சார்ந்த பல சிலைகளினாலும் அலங்கரிக்கப்பட்டுள்ளது. இதன் பின்புறச் சுவரில் அமைந்துள்ள நிறக் கண்ணாடி வேலைப்பாடுகள், வழமையான தேவாலயங்களில் உள்ளதைப் போல விவிலியம் சம்பந்தமான காட்சிகளைச் சித்தரிக்காமல் மொன்றியலின் சமயம் சார்ந்த வரலாற்றுக் காட்சிகளைச் சித்தரிக்கின்றன.

வரலாறு
------

1657 ஆம் ஆண்டில், உரோமன் கத்தோலிக்க சுல்பிசியன் சபையைச் சேர்ந்தவர்கள், இன்று மொன்றியல் என அழைக்கப்படும், *வில்லே-மேரி* (Ville-Marie) என்ற இடத்தை வந்தடைந்தார்கள். தீவின் கட்டுப்பாடு இவர்களுக்கு வழங்கப்படவே, இவர்கள் இதனை 1840 ஆம் ஆண்டுவரை ஆட்சி செய்தனர். இங்கு அவர்கள் உருவாக்கிய பங்கு மரியாளின் புனித பெயரால் அர்ப்பணம் செய்யப்பட்டதுடன், இப் பங்குத் தேவாலயமான நொட்ரே-டேம் 1672 இல் அங்கே நிறுவப்பட்டது.

பசிலிக்காவின் உள் தோற்றம்
1824 இல், இத் தேவாலயத்துக்கு வருவோர் தொகை அது கொள்ளக்கூடிய அளவுக்கு மேலாக வளர்ந்ததனால், நியூயார்க்கைச் சேர்ந்த ஐரிஷ்-அமெரிக்க புரட்டஸ்தாந்தவரான ஜேம்ஸ் ஓடொன்னெல் என்பவரிடம், புதிய தேவாலயமொன்றை வடிவமைக்கும் பணி ஒப்படைக்கப்பட்டது. கோதிக் மறுமலர்ச்சிக் கட்டிடக்கலை இயக்கத்தின் ஆதரவாளரான ஓடொன்னெல், அப் பாணியிலேயே அத் தேவாலயத்தை வடிவமைத்தார். இந்தத் தேவாலயத்தின் நிலவறையில் புதைக்கப்பட்டவர் இவர் மட்டுமே. இதற்காகவே மரணப்படுக்கையில் இவர் கத்தோலிக்க மதத்தைத் தழுவிக்கொண்டதாகக் கூறப்படுகின்றது. கட்டி முடிக்கப்பட்ட காலத்தில், வட அமெரிக்காவின் மிகப் பெரிய தேவாலயமாக இது விளங்கியது.

மேற்கோள்கள்
-----------

1. ↑  "The Basilica of Notre-Dame de Montréal". *Quebec Religious Heritage Foundation*. 9 February 2004 அன்று மூலம் பரணிடப்பட்டது. 16 October 2020 அன்று பார்க்கப்பட்டது.
2. ↑  "Interior Design". *Basilique Notre-Dame de Montréal*.
**குவாய் சிங் மாவட்டம்** (Kwai Tsing District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது குவாய் சுங் மற்றும் சிங் யீ தீவு ஆகிய இரண்டு பகுதிகளை உள்ளடக்கியது ஆகும். அத்துடன் "குவாய் சிங் மாவட்டம்" புதிய கட்டுப்பாட்டகத்தில் உள்ள ஒன்பது மாவட்டங்களில் ஒன்றும் ஆகும். இந்த மாவட்டத்தின் மக்கள் தொகை 2006 ஆம் ஆண்டு கணிப்பின் படி 523,300 ஆகும். இம்மாவட்டத்தின் மக்கள் ஹொங்கொங்கின் மூன்றாவது குறைந்த அளவிலான கல்வியறிவையும் சராசரிக்கும் குறைவான வருமானத்தை ஈட்டுவோராகவும் உள்ளனர். அத்துடன் இம்மாவட்டத்தில் கிட்டத்தட்ட 75% வீதமானோர் பொது வீட்டுத்தொகுதிகளிலேயே வசிக்கின்றனர்.

எல்லைகள்
--------

இந்த குவாய் சிங் மாவட்டத்தின் எல்லைகளாக வடக்கு மற்றும் மேற்கில் சுன் வான் மாவட்டமும், கிழக்கில் சா டின் மாவட்டமும், தென்கிழக்காக சம் சுயி போ மாவட்டம் மற்றும் யவ் சிம் மொங் மாவட்டம் இரண்டினதும் கடல் பரப்பையும், தெற்காக மையம் மற்றும் மேற்கு மாவட்டத்தின் கடல் பரப்பையும் கொண்டுள்ளது.

வரலாறு
------

குவாய் சிங் மாவட்டத்தின் வரைப்படம்
சிங் யீ தீவின் வீட்டுத் தொகுதிகளின் இரவு நேரக் காட்சி
குவாய் சிங் என ஒரு மாவட்டம் 1980 க்கு முதல் மாவட்ட சபைகள் உருவாக்கும் வரை இருக்கவில்லை. 1985 வரை இப்பகுதி சுன் வான் மாவட்டத்தின் ஒரு பகுதியாகவே இருந்தது. 1985 ஆம் ஆண்டு "குவாய் சுங் மற்றும் சிங் யீ மாவட்டம்" என பெயரிடப்பட்டது. 1988 வரை இருந்த இப்பெயர் சுருக்கப்பட்டு "குவாய் சிங் மாவட்டம்" என தற்போது அழைக்கப்படுகின்றது.

கொள்கலன் துறைமுகங்கள்
---------------------

பன்னாட்டளவில் பிரசித்திப்பெற்ற கொள்கலன் துறைமுகங்கள் இம்மாவட்டத்தில் உள்ளன. அவை "குவாய் சுங் மற்றும் "சிங் யீ தீவு" இரண்டுக்கும் இடையிலான றெம்பிளர் கால்வாய் ஊடான கரையோரப் பகுதிகளில் உள்ளன. 

அத்துடன் பன்னாட்டு விமான நிலையம் செல்வதற்கான லந்தாவு வடக்கு அதிவிரைவு பாதையும் ஹொங்கொங்கிலேயே மிகப்பெரியதும் நீளமானதும் பாலமான சிங் மா பாலம் இம்மாவட்டத்தில் உள்ளன.

நகர மையங்கள்
------------

வெளியிணைப்புகள்
---------------

* Kwai Tsing District Council பரணிடப்பட்டது 2003-08-08 at the வந்தவழி இயந்திரம்
* Kwai Tsing District Council பரணிடப்பட்டது 2007-09-27 at the வந்தவழி இயந்திரம்
* Kwai Tsing District Council website பரணிடப்பட்டது 2010-07-23 at the வந்தவழி இயந்திரம்
* Tsuen Wan New Town பரணிடப்பட்டது 2004-11-12 at the வந்தவழி இயந்திரம்
* List and map of electoral constituencies (large PDF file) பரணிடப்பட்டது 2007-02-25 at the வந்தவழி இயந்திரம்

| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
திராட்சைகளை நசுக்கி திராட்சைச் சாறு எடுக்கப்படுகின்றது. இது நொதிக்கப்படாத வரை நொதியேறா பழச்சாறு எனப்படுகின்றது.
**நொதியேறாப் பழச்சாறு** (*Must*) புதியதாக பறிக்கப்பட்ட திராட்சைகளிலிருந்து பெறப்படுவதாகும். அப்போதுதான் நசுக்கப்பட்டு பழச்சாறு (பொதுவாக திராட்சைச் சாறு) எடுக்கப்பட்ட இதில் தோலிகளும் விதைகளும் (கொட்டைகள்) தண்டுகளும் கூட இருக்கும். நொதியேறாச் சாற்றின் மொத்த எடையில் 7–23% வரை இவ்வாறான திடப்பொருட்கள் இருக்கும். திராட்சைக் கள் தயாரிப்பில் இதுவே முதல் செயல்பாடு ஆகும். இதில் குளுக்கோசு இருப்பு வழமையாக 10 முதல் 15% வரை இருக்குமாதலால் பல சமையல் முறைகளில் இது இனிப்பானாகவும் பயன்படுத்தப்படுகின்றது. நமக்குக் வணிகமுறையில் பிழிந்தெடுக்கப்பட்டு விற்பனை செய்யப்படும் திராட்சை சாறு வடிகட்டப்பட்டு பாச்சர்முறையில் பதப்படுத்தப்பட்டிருக்கும். ஆனால் கள் தயாரிப்பிற்கான மூலப்பொருளான இது திடப்பொருட்களுடன் அடர்த்தியாக இருக்கும்.

உசாத்துணை
---------

* Baldy, Marian W. *The University Wine Course: A Wine Appreciation Text & Self Tutorial*, 2nd Edition. San Francisco: The Wine Appreciation Guild, 1995. ISBN 0-932664-69-5.

வெளி இணைப்புகள்
---------------

* Further information பரணிடப்பட்டது 2007-01-02 at the வந்தவழி இயந்திரம் from the USCCB's Committee on Divine Worship
* Further information பரணிடப்பட்டது 2008-08-06 at the வந்தவழி இயந்திரம் from the Liturgy Office of the Catholic Bishops' Conference of England and Wales
Indian actressவார்ப்புரு:SHORTDESC:Indian actress

**பேர்ல் பதம்சீ** (1931 - 24 ஏப்ரல் 2000) 1950-1990 களில் மும்பையில் ஆங்கில மொழி நாடகத்தில் புகழ்பெற்ற இந்திய நாடக ஆளுமை ஆவார். இவர் ஒரு மேடை நடிகை, இயக்குனர் மற்றும் தயாரிப்பாளராக இருந்துள்ளார். *கட்டா மீத்தா*, *ஜூனூன்*, *பாடன் பாடன் மே*, *காம சூத்ரா: எ டேல் ஆஃப் லவ்*, மற்றும் *சச் எ லாங் ஜர்னி* உள்ளிட்ட சில ஹிந்தி மற்றும் ஆங்கில மொழித் திரைப்படங்களில்  நடித்துள்ளார். பதம்சீ பள்ளிநாரத்திற்குப் பின்னுள்ள குழந்தைகளுக்கான நாடகப் பட்டறைகளை நடத்தினார்.

தொழில் வாழ்க்கை மற்றும் தனிப்பட்ட வாழ்க்கை
------------------------------------------

பதம்ஸி ஒரு கிறிஸ்தவ தந்தை மற்றும் ஒரு இந்திய யூத தாயின் மகளாக பிறந்தார். அவரது முதல் கணவரின் குடும்பப்பெயர் சௌத்ரி. நடிகரான ரஞ்சித் சௌத்ரி என்ற மகன் மற்றும் ரோகினி சௌத்ரி என்ற மகள் என அவர்களுக்கு இரண்டு குழந்தைகள் இருந்தனர். அவரது குழந்தைகள் சிறுவயதிலிருந்தபோதே திருமணம் விவாகரத்தில் முடிந்தது.

  

பேர்ல், மும்பையில் ஆங்கில நாடகத்தை ஊக்குவித்து, நாடகக் குழுவின் ஒரு பகுதியாக ஆனார்.  இந்திய திறமைகளைப் பயன்படுத்தி வெற்றிகரமான பிராட்வே தயாரிப்புகளை அவர் மீண்டும் உருவாக்கினார். அவர் மேடைகள், பள்ளிகள் மற்றும் அமைப்புகளுக்காக இயக்கி, நடித்து, தயாரித்தார். போதைக்கு அடிமையானவர்களுக்கான வெற்றிகரமான மறுவாழ்வு மையத்தை நிறுவுவதற்காக அவர் பணத்தைத் திரட்டினார். 

முத்து பின்னர் ஆங்கில நாடகத்தில் தீவிரமாக இருந்த அலிக் பதம்சீயை மணந்தார். அவரது இரண்டாவது திருமணத்திற்குப் பிறகு, பேர்ல்,ஒரு நோயால் இறந்த தனது 10 வயது மகள் ரோகினியின் மரணத்தைச் சந்த்தித்தார்.

அலிக் பதம்சீயுடன் பேர்லுக்கு ரேல் பதம்சீ என்ற மகள் பிறந்தார். அவர் மும்பையில் தனது சொந்த நாடக நிறுவனத்தை நடத்துகிறார். ரேல் பிறந்த சிறிது காலத்திலேயே பேர்ல் மற்றும் அலிக் விவாகரத்து செய்தனர்.

பேர்ல்பதம்சீ, 24 ஏப்ரல். 2000 அன்று உயிரிழந்தார். அவர் பாந்த்ராவில் உள்ள ஒரு கிறிஸ்தவ கல்லறையில் அடக்கம் செய்யப்பட்டார்.

மேற்கோள்கள்
-----------

1. ↑   name="to">"Total recall: Ten years after her death, the remarkable Pearl Padamsee comes alive on stage again". Time Out, Mumbai.
2. ↑   name="jwa">"Baghdadi Jewish Women in India".
3. ↑  "Archived copy". *m.outlookindia.com*. 31 January 2013 அன்று மூலம் பரணிடப்பட்டது. 6 June 2022 அன்று பார்க்கப்பட்டது.CS1 maint: archived copy as title (link)
4. ↑  "Baghdadi Jewish Women in India"."Baghdadi Jewish Women in India".
**ஜோகோபாபாத் மாவட்டம்** (**Jacobabad District**), பாகிஸ்தான் நாட்டின் சிந்து மாகாணத்தின் வடக்கில், பலுசிஸ்தான் எல்லையை ஒட்டி அமைந்துள்ளது. இதன் நிர்வாகத் தலைமையிட நகரம் ஜோகோபாபாத் ஆகும். இது கராச்சிக்கு வடக்கில் 304 கிலோ மீட்டர் தொலைவில் உள்ளது. இதன் மக்கள் தொகையில் சிந்தி மொழி பேசுபவர்கள் 8,91,887 (88.57%) ஆகவுள்ளனர்.

மாவட்ட நிர்வாகம்
----------------

ஜோகோபாபாத் மாவட்டம் 3 வருவாய் வட்டங்களையும், 2 நகராட்சிகளையும், 3 பேரூராட்சிகளையும், 44 ஒன்றியக் குழுக்களையும் கொண்டது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி 2,698 சதுர கிலோ மீட்டர் பரப்பளவு கொண்ட ஜோகோபாபாத் மாவட்டத்தின் மொத்த மக்கள் தொகை 10,07,009 ஆகும். அதில் ஆண்கள் 514,786 மற்றும் பெண்கள் 492,061 ஆக உள்ளனர். கிராமப்புற மக்கள் தொகை 70.49% மற்றும் நகர்புற மக்கள் தொகை 29.51%ஆகவுள்ளது. பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 9 வயதிற்குட்பட்ட குழந்தைகள் 360,298 ஆகவுள்ளனர். இதன் சராசரி எழுத்தறிவு 34.07% ஆகவுள்ளது. இம்மாவட்டத்தில் பெரும்பான்மையாக சிந்தி மொழி பேசுபவர்கள் 8,91,887 (88.57%), பலூச்சி மொழி பேசுபவர்காள் 52,707 (5.23%), பிராகுயி மொழி பேசுபவர்கள் 3.26%, சராய்கி மொழி பேசுபவர்கள் 1.33% ஆகவும் உள்ளனர்.

மேற்கோள்கள்
-----------

1. ↑  JACOBABAD District Census 2017
2. ↑  Jacobabad District – Population of Cities, Towns and Villages 2017

உசாத்துணை
---------

* *1998 District census report of Jacobabad*. Census publication. **17**. Islamabad: Population Census Organization, Statistics Division, Government of Pakistan. 1999.
**நொதித்தல் ஐதரசன் உற்பத்தி** *(Fermentative hydrogen production)* என்பது கரிம வினை வேதிமத்தை நொதிப்பு முறையில் உயிர்வழி ஐதரசனாக மாற்றும் செயலாகும். காற்றுநாடாச் செயல்முறை போலவே மூன்று படிநிலைகளில் இம்மாற்றம் நிகழ்கிறது. பலதரப்பட்ட பாக்டீரியா குழுக்கள் பல்நொதியங்களை உபயோகித்து இம்மாற்றத்தை வெளிப்படுத்துகின்றன. கரும் நொதிப்பு வினைகளுக்கு ஒளியாற்றல் தேவைப்படுவதில்லை. எனவே இவ்வினையில் தொடர்ந்து இரவு பகல் கருதாமல் நாள் முழுவதும் கரிமச் சேர்மங்களில் இருந்து ஐதரசன் உற்பத்தி நிகழ்கிறது. பொதுவாக பாக்டீரியாக்கள் தொகுப்புமுறை உயிரியலைப் பயன்படுத்தி மரபுநிலையில் மாறுபடுகின்றன.

ஒளிவழி நொதிப்பு, கரும நொதித்தலில் இருந்து வேறுபட்டதாகும். ஏனெனில், ஒளிவழி நொதித்தலுக்கு ஒளி அவசியமானது ஆகும். நுண்ணுயிரிவகை எரிபொருள் மின்கலங்களில் உயிர்வினையூக்க மின்னாற்பகுப்பு செயல்முறை பயன்படுகிறது

பாக்டீரியா திரிபுகள்
--------------------

உதாரணமாக தண்டு வடிவ ஒளிச்சேர்க்கை பாக்டீரியாக்களுடன் ஒளிவழி நொதித்தல் நிகழும்போது சிறுமூலக்கூறு கொழுப்பு அமிலங்கள் ஐதரசனாக மாற்றப்படுகின்றன.

மேற்கோள்கள்
-----------

1. ↑  "Synthetic biology and hydrogen". 2012-10-25 அன்று மூலம் பரணிடப்பட்டது. 2015-05-10 அன்று பார்க்கப்பட்டது.
2. ↑  Edwards, Chris (19 June 2008). "Synthetic biology aims to solve energy conundrum". *The Guardian* (London). .

இவற்றையும் காண்க
----------------

* தொகுப்புமுறை உயிரியல்
* உயிர்வளி ஐதரசன்
* நொதித்தல்
* ஐதரசன் தயாரிப்பு

வெளிப்புற இணைப்புகள்
--------------------

* HYDROGEN PRODUCTION VIA DIRECT FERMENTATION
* Developments and constraints in fermentative hydrogen production பரணிடப்பட்டது 2013-01-05 at Archive.today
**வித்தல்ராவ் ஏக்நாத் ராவ் விகே பாட்டீல்** (*Vithalrao Eknath Rao Vikhe Patil*) இந்தியாவைச் சேர்ந்த ஒரு தொழிலதிபர் ஆவார். மகாராட்டிரா மாநிலத்தின் அகமதுநகர் மாவட்டத்தில் உள்ள உலோனி நகரத்தில் கூட்டுறவு துறையின் உதவியுடன் முதல் சர்க்கரை ஆலையை இவர் நிறுவினார். வணிக மேலாண்மை மற்றும் கிராமப்புற மேம்பாட்டு நிறுவனத்தால் உருவாக்கப்பட்ட தொழில்கள் மற்றும் நிறுவனங்களின் குழுவையும் இவர் நிறுவினார். பத்மசிறீ டாக்டர் விட்டல்ராவ் விகே பாட்டீல் அறக்கட்டளையின் மருத்துவக் கல்லூரி மற்றும் மருத்துவமனை, மற்றும் பத்மசிறீ டாக்டர் விட்டல்ராவ் அறக்கட்டளையின் கீழ் செயல்படும் பத்மசிறீ டாக்டர் விட்டல்ராவ் விகே பாட்டீல் சககாரி சகர் கர்கானா நிறுவனம் போன்றவை இதற்குரிய சான்றுகளாகும். இந்திய அரசாங்கம் 1961 ஆம் ஆண்டு, தேசத்திற்கு இவர் செய்த சேவைகளுக்காக நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. இவரது மகனும், நாடாளுமன்ற உறுப்பினரும், முன்னாள் அமைச்சருமான பாலாசாகேப் விகே பாட்டீல் பத்ம பூசண் விருது பெற்றவர் என்பதும் குறிப்பிடத்தக்கதாகும்.

மேற்கோள்கள்
-----------

1. ↑  "IBMRD". IBMRD. 2015. 28 April 2015 அன்று பார்க்கப்பட்டது.
2. ↑  "VIMS". VIMS. 2015. 28 April 2015 அன்று பார்க்கப்பட்டது.
3. ↑  "NIIR". NIIR. 2015. 28 April 2015 அன்று பார்க்கப்பட்டது.
4. ↑  "Padma Shri" (PDF). Padma Shri. 2015. 11 November 2014 அன்று பார்க்கப்பட்டது.
விதைப்பவன்
**விதைப்பவனும் விதையும் உவமை** இயேசுவால் கூறப்பட்ட ஒரு உவமையாகும். இவ்வுவமைக்கு பொருளும் இயேசுவே கூறினார். இயேசு தனது உவமையொன்றுக்கு பொருள் கூறிய வேறு ஒரு சம்பவம் விவிலியத்தில் குறிப்பிடப்படவில்லை. இவ்வுவமையை இயேசு, பல பட்டணங்களிலுமிருந்து திரளான மக்கள் அவரிடத்தில் வந்து கூடியபோது, அவர் மக்களுக்கு உவமையாகச் சொன்னார். இது விவிலியத்தில் மூன்று நற்செய்தி நூல்களில் குறிப்பிடப்படுள்ளது. மத்தேயு 13:3-8;மாற்கு 4:3-8; லூக்கா 8:5-8

உவமை
----

விதைக்கிறவன் ஒருவன் விதையை விதைக்கப் புறப்பட்டான் அவன் விதைக்கையில் சில விதை வழியருகே விழுந்து மிதியுண்டது, ஆகாயத்துப் பறவைகள் வந்து அதை உண்டு எச்சமாய் போட்டது. சில விதை கற்பாறையின்மேல் விழுந்தது அது முளைத்தபின் அதற்கு ஈரமில்லாததினால் உலர்ந்துபோயிற்று. சில விதை முள்ளுள்ள இடங்களில் விழுந்தது முள் கூட வளர்ந்து, அதை நெருக்கிப்போட்டது. சில விதை நல்ல நிலத்தில் விழுந்தது, அது முளைத்து, ஒன்று நூறாகப் பலன் கொடுத்தது என்றார். இவைகளைச் சொல்லி, கேட்பதற்குக் காதுள்ளவன் கேட்கக் கடவன் என்று சத்தமிட்டுக் கூறினார்.

கருத்து
-------

விதை தேவனுடைய வசனம். வழியருகே விதைக்கப்பட்டவர்கள் வசனத்தைக் கேட்பவர்களாயிருக்கிறார்கள் அவர்கள் விசுவாசித்து(நம்பி உட்கொண்டு) காக்கப்படாதபடிக்குப் அலகையானவன் வந்து, அவ்வசனத்தை அவர்கள் இதயத்திலிருந்து அகற்றிவிடுகிறான். கற்பாறையின்மேல் விதைக்கப்பட்டவர்கள் கேட்கும்போது மகிழ்ச்சியுடனே வசனத்தை ஏற்கிறார்கள், ஆயினும் தங்களுக்குள்ளே வேர்கொள்ளாத படியினாலே, சிறி்து காலம் மட்டும் விசுவாசித்து (நம்பி உட்கொண்டு), சோதனை காலத்தில் பின்வாங்கிப் போகிறார்கள். முள்ளுள்ள இடங்களில் விதைக்கப்பட்டவர்கள் வசனத்தைக் கேடபவர்களாயிருக்கிறார்கள் கேட்டு வெளியே போன வுடனே, உலகத்துக்குரிய கவலைகளினாலும் உலகப்பொருட்களினாலும், சிற்றின்பங்களினாலும் நெருக்கப்பட்டு, பலன்கொடாதிருக்கிறார்கள். நல்ல நிலத்தில் விதைக்கப்பட்டவர்கள் வசனத்தைக் கேட்டு, அதனுடைய உண்மையும் நன்மையுமான இதயத்திலே காத்துப் பொறுமையுடனே பலன் கொடுப்பவர்களாயிருக்கிறார்கள்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* தமிழ் விவிலியம் லூக்கா 8
* கத்தோலிக்க கலைக்களஞ்சியம் உவமைகள்

வெளி இணைப்புகள்
---------------

* தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம் விதைக்கிறவனும் விதையும் உவமை
* உவமைகளின் விளக்கம் பரணிடப்பட்டது 2006-09-08 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
வடிவவியலில் இரண்டு அல்லது இரண்டிற்கு மேற்பட்ட கோடுகள் ஒரே புள்ளியில் சந்தித்தால் அவை **ஒரே புள்ளியில் சந்திக்கும் கோடுகள்** (*concurrent lines*) எனப்படும்.

ஒரு முக்கோணத்தில் குத்துக்கோடுகள், கோண இருசமவெட்டிகள், நடுக்கோடுகள், நடுக்குத்துக்கோடுகள் எனநான்கு வகையான ஒரே புள்ளியில் சந்திக்கும் கோடுகள் உள்ளன

குத்துக்கோடுகள் சந்திக்கும் புள்ளி -செங்குத்து மையம்.

கோண இரு சமவெட்டிகள் சந்திக்கும் புள்ளி -உள்வட்ட மையம்.

நடுக்கோடுகள் சந்திக்கும் புள்ளி -நடுக்கோட்டுச்சந்தி.

நடுக்குத்துக் கோடுகள் சந்திக்கும் புள்ளி -சுற்றுவட்ட மையம்.

முக்கோணத்துடன் தொடர்புள்ள மற்ற ஒரே புள்ளியில் சந்திக்கும் கோடுகளும் உள்ளன. எடுத்துக்காட்டாக, ஒரு முக்கோணத்தின் ஏதேனும் ஒரு நடுக்கோடு, (நடுக்கோடு முக்கோணத்தின் பரப்பை இருசமக் கூறிடும்) முக்கோணத்தின் பக்கங்களுக்கு இணையாகவும் முக்கோணத்தின் பரப்பை இருசமக்கூறிடுவையுமான இருகோடுகளுடன் ஒரே புள்ளியில் சந்திக்கும்.

மேற்கோள்கள்
-----------

1. ↑  Dunn, J. A. and Pretty, J. E. "Halving a triangle," *Mathematical Gazette* 56, May 1972, 105-108.

வெளி இணைப்புகள்
---------------

* Wolfram MathWorld Concurrent, 2010.
ஒய்யாரத் தெருவில் மக்கள்
ஒய்யாரத் தெருவில் விற்பனை
**ஒய்யாரத் தெரு (ஃபேஷன் ஸ்ட்ரீட்)** என்பது மும்பையின் ஆசாத் மைதானத்திற்கு அருகில் உள்ள மகாத்மா காந்தி சாலையில் உள்ள முன்னூற்றி எண்பதுக்கும் மேற்பட்ட தெருக்களில் உள்ள துணிக்கடைகளைக் குறிக்கிறது மற்றும் இந்தியாவின் தெற்கு மும்பையில் உள்ள பாம்பே ஜிம்கானாவுக்கு எதிரே உள்ளது. 

மகாத்மா காந்தி சாலையில் (எம்ஜி ரோடு) விஎஸ்என்எல் அலுவலக கட்டிடத்திற்கு எதிரே இந்த துணிச்சந்தை அமைந்துள்ளது. இது ஒரு பிரபலமான சுற்றுலா தலமாகும், மேலும் இது பேரம் பேசுவதற்கு ம் குறைந்த விலையில் தற்காலத்திய துணிகளை வாங்குவதற்கும் பெயர் பெற்றது. 

சனவரி 2011 இல், ஒய்யாரத் தெரு கடை உரிமையாளர்கள் சங்கத்துடன் இணைந்து பிஎம்சியின் பசுமை இயக்கத்தின் ஒரு பகுதியாக, ஒய்யாரத் தெருவில் உள்ள சந்தை பிளாஸ்டிக் பைகளைப் பயன்படுத்துவதை நிறுத்தி, காகிதப் பைக்கு மாறியது, இப்போது அவர்கள் மீண்டும் பயிற்சிப் பட்டறை மூலம் தயாரிக்கப்பட்ட பிளாஸ்டிக்கைப் பயன்படுத்துகின்றனர். பார்வையற்றோர் தேசிய சங்கம்.  இது மும்பையில் உள்ள மிகப் பெரிய திறந்தவெளி பொருட்களை வாங்கும் இடம் ஆகும் .

மேற்கோள்கள்
-----------

1. 1 2  "Fashion Street wears green, buys paper and cloth bags". 19 January 2011. 2013-10-22 அன்று பார்க்கப்பட்டது.
2. ↑  "Fashion Street Market in Mumbai (Bombay), India". Lonely Planet. 2013-10-22 அன்று பார்க்கப்பட்டது.
**அரி நாயர்** என்பவர் ஒரு இந்திய திரைப்பட ஒளிப்பதிவாளர் ஆவார். இவர் மலையாள, வங்க, ஆங்கில, இந்தி போன்ற திரைப்படத் துறைகளில் பணியாற்றியவர். அரி இந்திய திரைப்பட மற்றும் தொலைக்காட்சிக் கல்லூரியில் (FTII) பட்டம் பெற்றார்.  இவர் 7996 மார்ச் 30, அன்று கேரளத்தின், மலப்புரத்தில் பிறந்தார். இவரது தந்தை கே. பி. ராஜகோபாலன் நாயர் இந்திய திரைப்பட மற்றும் தொலைக்காட்சிக் கல்லூரியில் ஒளிப்படம் எடுத்தல் துறையின் தலைவராக இருந்தார்.

தொழில்
------

இந்திய திரைப்பட மற்றும் தொலைக்காட்சி கல்லூரியில் பட்டம் பெற்ற அரி, இந்திய ஒளிப்பதிவாளர்கள் சங்கத்தின் உறுப்பினராகவும், பல்வேறு இந்திய மொழிகளில் பல பணிகளை செய்துள்ளார்.

ஷாம்ஸ் விஷன் படத்திற்காக சிறந்த ஒளிப்பதிவாளருக்கான தேசிய விருது இவருக்கு வழங்கப்பட்டது, இவர் கேரள மாநில விருதை ஸ்வாஹாம் (1994) படத்திற்காக பெற்றார், இரண்டாவதாக என்னு ஸ்வந்தம் ஜனகிக்குட்டி (1997) என்ற படத்திற்காக பெற்றார்.

குறிப்புகள்
-----------

1. ↑  "FTII row: 12 filmmakers return national awards to join agitation against ‘intolerance’" (in en-US). *The Indian Express*. 2015-10-29. .
2. ↑  "Lens view" (in en-IN). *The Hindu*. 2011-12-02. .
3. ↑  Anand, Shilpa Nair; Anand, Shilpa Nair (2015-06-27). "His camera pans the scene" (in en-IN). *The Hindu*. பன்னாட்டுத் தர தொடர் எண்:0971-751X. .
**ஒய்ஸ்டர் அட்டை** என்பது இலண்டனில் பேருந்து, பாதாளத் தொடர்வண்டி வலையமைப்பு, தெருத்தண்டவாளத்தில் ஓடும் டிராம், டொக்லான்ட் இலகுத் தொடருந்து (டீ.எல்.ஆர்) மற்றும் லண்டன் தொடருந்து ஆகியவற்றில் பயணங்களை மேற்கொள்ளப் பயன்படும் மின்னணுப் பணம் செலுத்தும் அட்டையை குறிக்கும்.

இவ் ஒய்ஸ்டர் அட்டை சூலை 2003 முதல் சில வரம்புகளுக்குட்பட்ட அம்சங்களுடன் பொதுமக்கள் பாவனைக்காக அறிமுகம் செய்யப்பட்டது. தற்போது (சூன் 2010 கணக்கெடுப்பின்படி), 34 மில்லியன்களுக்கும் மேற்பட்டவர்களிடம் பாவனையிலுள்ளது. இவ்வட்டையின் சிறப்பம்சம் என்னவெனில் பொதுவாக போக்குவரத்து சேவைகளுக்காக வசூலிக்கப்படும் கட்டனத்தில் 80 கட்டணத்தையே இதன் மூலம் வசூலிக்கப்படுகிறது.

ஒய்ஸ்டர் அட்டை மீளப்பயன்படுத்தப்படக் கூடியது. அதன் செயற்பாட்டை இணையத்தினூடாகச் செய்யலாம். மேலும் அதில் உங்கள் வரவில் உள்ள பருவகாலச் சீட்டையும் பயணம் செய்யப் பணம் செலுத்தும் வசதியையும் பாதுகாத்து வைத்துக் கொள்ளலாம்.

### ஒய்ஸ்டர் அட்டை பாவனை

பயணம் செய்யும்போது சரியான கட்டணத்தைச் செலுத்துவதை உறுதி செய்ய, நீங்கள் எப்போதும் பயணத் தொடக்கத்தில் மஞ்சள் வாசிப்புப் பொறியில் தொட்டு உள்நுழைந்து பயண முடிவில் தொட்டு வெளியேற வேண்டும். அவ்வாறு செய்யாவிடில் உங்களிடம் கூடியபட்ச காசுக்கட்டணம் அறவிடப்படும். பேருந்துகளைப் பொறுத்தவரை, ஏறும்போது தொடவேண்டும். டிராம்களில் ஏறுமுன் டிராம் தரிப்பு மேடையில் உள்ள மஞ்சள் வாசிப்புப் பொறியில் தொடவேண்டும். ஆனால் இரு விடயங்களிலும் பயண முடிவில் தொட்டு வெளியேறலாகாது.

உங்கள் ஒய்ஸ்டர் அட்டையை மஞ்சள் வாசிப்புப் பொறியில் வைத்துத் தொடும்போது ஒரு ‘பீப்’ ஒலியுடன் பச்சை வெளிச்சம் வந்தால் உங்கள் அட்டை பயணத்துக்கு ஏற்றுக்கொள்ளப்பட்டு விட்டதென்று அர்த்தமாகும். இரண்டு ‘பீப்’ ஒலியுடன் சிவப்பு வெளிச்சம் வந்தால் உங்கள் ஒய்ஸ்டர் அட்டை நிராகரிக்கப்பட்டு விட்டதென்று அர்த்தமாகும். உங்கள் ஒய்ஸ்டர் அட்டை பயணத்துக்கு ஏற்றுக்கொள்ளப்படும் வரை அல்லது உங்கள் பயணத்துக்கு
வேறாகக் கட்டணம் செலுத்தும் வரை நீங்கள் மேற்கொண்டு செல்லலாகாது.

இவ் அட்டையை இலண்டன் பாதாளத் தொடர்வண்டி வலையமைப்பின் 11 சேவைகளான பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை ஹாமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை, வாட்டர்லூ அன்ட் சிட்டி சேவை என்பனவற்றிலும் தேசிய புகையிரத சேவை புகையிரதங்களிலும் டீ.எல்.ஆர் எனப்படும் இரயில் சேவையிலும் பேரூந்துகளிலும் டிராம் வண்டிகளிலும், இலண்டன் படகு சேவைகளிலும் பயன்படுத்தலாம்.

வெளியிணைப்புகள்
---------------

Transport for London பரணிடப்பட்டது 2013-04-27 at the வந்தவழி இயந்திரம் லண்டனுக்கான போக்குவரத்து நிறுவனம்
**கள்ளர் வெட்டுத் திருவிழா** என்பது தென்தமிழகத்தின் திருநெல்வேலி மற்றும் தூத்துக்குடி மாவட்டத்தின் புகழ் பெற்ற விழாவாகும். இந்த திருவிழாவைக் காண ஆண்டுதோறும் ஆயிரக்கணக்கில் தேரிக்குடியிருப்பு அருகேயுள்ள குதிரைமொழி கிராமத்திலுள்ள கற்குவேல் ஐயனார் கோவிலில் கூடுகிறார்கள். இந்தத் திருவிழாவானது தூத்துக்குடி மாவட்டம் குதிரைமொழியில், ஆண்டு தோறும் கார்த்திகை மாதம் முப்பதாவது நாள் நடைபெற்று வருகிறது. திருவிழா கார்த்திகை மாதம் முதல் நாள் தொடங்கி 28ம் நாள் திருநெல்வேலி பாளையங்கோட்டை இடையர் இனத்தைச் சேர்ந்த மாலையம்மன் ஐவராசா குடும்பத்தினா் நடத்தும் மாலையம்மன் ஐவராசா பூசையுடன் தொடங்கி கள்ளர் வெட்டு முடிந்த மறுநாள் திருநெல்வேலி தச்சநல்லுார் இடையர் இனத்தைச் சேர்ந்த முன்னடி பட்டறைதாரர் நடத்தும் படப்பூசையுடன் முடிவடைகிறது.

அநீதி தலைதூக்கியபோது, ஆதனை, அய்யன் அழித்த நாளை கள்ளர் வெட்டுத் திருவிழாவாக இப்பகுடி மக்கள் கொண்டாடுகிறார்கள்.

திருவிழா
--------

கோயிலின் முன்னே உள்ள தேரிப்பகுதியில் மேல்புறம் சவுக்கு கட்டைகள் மூலம் பாதுகாப்பு அரண் அமைத்து அதில் கள்ளர் எனும் இளநீரை வைத்து நாலாபுறமும் பக்தர்களின் நடுவே வெட்டப்படும். பின்பு பக்தர்கள் அங்கிருந்து புனித மண் எடுத்துச் செல்கின்றனர். இந்த புனித மணலை எடுத்து வீட்டில் பூஜை அறையில் வைத்தால் நன்மை நடக்கும் என்பது பக்தர்கள் நம்பிக்கை.

மேற்கோள்கள்
-----------

1. ↑  "தேரிக்குடியிருப்பு கற்குவேல் அய்யனார் கோவிலில் கள்ளர் வெட்டு திருவிழா - நாளை தொடங்குகிறது". *Dailythanthi.com*. 2020-11-15. 2021-11-17 அன்று பார்க்கப்பட்டது.
2. ↑  "கள்ளர் வெட்டுத் திருவிழா என்பது தென்தமிழகத்தின் திருநெல்வேலி". *ta.shops-net.com*. 2021-11-17 அன்று மூலம் பரணிடப்பட்டது. 2021-11-17 அன்று பார்க்கப்பட்டது.
3. ↑  "கற்குவேல் அய்யனார் கோயில் கள்ளர்வெட்டு திருவிழா: புனித மண்ணை சேகரித்த பக்தர்கள்..!". *Puthiyathalaimurai*. 2021-11-17 அன்று பார்க்கப்பட்டது.
4. ↑  "Arulmigu Karkuvel Ayyanar Temple, Therikudieruppu - 628206, Thoothukudi District [TM038189].ayyanar". *hrce.tn.gov.in*. 2021-11-17 அன்று பார்க்கப்பட்டது.

வெளி இணைப்புகள்
---------------

* கள்ளர் வெட்டுத் திருவிழா
* கள்ளர் வெட்டுத் திருவிழா செய்தி (தினமணி)
* கள்ளர் வெட்டு விழாச் செய்தி பரணிடப்பட்டது 2012-12-16 at the வந்தவழி இயந்திரம் (தினகரன்)
* கற்குவேல் ஐயனார் திருக்கோவில் தளம் பரணிடப்பட்டது 2012-12-19 at the வந்தவழி இயந்திரம்
மேற்கு சசெக்சு மாகாணத்தின் கௌபோல்டு கிராமத்திலுள்ள புனித பீட்டர் தேவாலயத்தில் கிப்சின் வண்ணக் கண்ணாடிகள்
**அலெக்சாண்டர் கிப்சு & நிறுவனம்** *(Alexander Gibbs & Co)* 1858 ஆம் ஆண்டில் நிறுவப்பட்ட ஒரு பிரித்தானிய வண்ணக் கண்ணாடி தயாரிப்பு நிறுவனமாகும். 

அலெக்சாண்டர் கிப்சு தனது தந்தை ஐசக் அலெக்சாண்டர் கிப்சால் நிறுவப்பட்ட குடும்ப நிறுவனத்திலிருந்து பிரிந்து இந்நிறுவனத்தை தொடங்கினார். இந்நிறுவனம் 1915 ஆம் ஆண்டு வரை தொடர்ந்தது. முதலில் 38 பெட்போர்டு சதுக்கம் என்ற முகவரியில் அமைந்திருந்த நிறுவனம் பின்னர் 1876 இல் புளூம்சுபரி தெருவுக்கு மாற்றப்பட்டது. 

இங்கிலாந்தின் தேவோன் மாகாணத்திலுள்ள பைடுபோர்டு நகரத்தின் புனித மரியாள் தேவாலயத்தின் கிழக்கு சன்னல் 1865 ஆம் ஆண்டில் கிப்சு நிறுவனம் தயாரித்த வண்ணக் கண்ணாடியாகும். 1877 ஆம் ஆண்டு மார்கரெட்டு தெருவில் அமைந்துள்ள ஆல்செயிண்டுசு தேவாலயத்தின் கண்ணாடிகள் கிப்சின் விரிவான நிலைத்திருக்கும் கண்ணாடி வேலைப்பாடுகளாகும்.

மேற்கோள்கள்
-----------

1. ↑  "Alexander Gibbs & Co. (1858-1915)". University of Wales. 21 October 2018 அன்று பார்க்கப்பட்டது.
2. ↑  All Saints Margaret Street website: Stained Glass Windows